cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy en en cy cy nl cy cy cy en cy cy cy cy cy cy nl cy la es cy nb cy en cy ru cy en cy su cy ceb cy cy ca en cy nl en cy su cy su cy es es en es
Diddordeb yn diflannu wrth wylio ‘Ghost’ | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Neithiwr cyrhaeddodd y sioe gerdd Ghost y Theatr Newydd ar gyfer wythnos o berfformiadau. Gyda nifer o actorion a chantorion adnabyddus yn y sioe, digon teg fyddai dweud roedd gennyf ddisgwyliadau uchel o’r sioe. Yn anffodus cefais fy siomi ac yn wir, fel mae’r teitl yn awgrymu, collais ddiddordeb yn gyflym iawn wrth i’r sioe fynd yn ei blaen.
I ddechrau, roedd safon y canu, o ystyried bod hon yn sioe gerdd, yn wan iawn gyda lleisiau’r prif gymeriadau, Molly a Sam, a bortreadwyd gan Sarah Harding ac Andy Moss, yn rhy denau o lawer.
Mewn sawl man, boddwyd eu lleisiau gan y gerddoriaeth ac roedd yn anodd clywed llais Andy Moss dros lais Sarah Harding gan fod ei llais hi’n rhy gryf o gymharu â’i lais ef. Nid oedd eu lleisiau’n ddigon cryf ac mewn sawl man, ni chyrhaeddwyd y nodau uchel.
Wedi dweud hyn, roedd llais Jacqui Dubois llawer yn well a’i pherfformiad hi oedd y perfformiad gorau o bell ffordd. Perfformiodd ei chymeriad, Oda Mae, i safon eithriadol o dda. Ym mhob golygfa roedd Oda Mae ynddi, mwynheais rheini gan fod pob agwedd o’i pherfformiad, o’r dawnsio i’r canu, yn hynod o adloniadol. Yn wir, hi oedd seren y sioe ac mae’n drueni nad hi oedd y prif gymeriad.
Yn anffodus, ni allaf ddweud yr un peth am berfformiad Sarah Harding fel Molly. Gan gofio roedd hi’n arfer bod yn rhan o’r grŵp pop Girls Aloud, roeddwn yn disgwyl llais gwell na’r un a glywais. Nid oes ganddi lais ddigon cryf ar gyfer cymryd prif rôl mewn sioe gerdd ac mewn mannau, ni chanodd y nodau cywir.
Yn ogystal, mae’n amlwg wrth wrando ar ei llais mai cantores pop yw hi ac i mi, nid yw ei llais yn addas ar gyfer perfformio mewn sioe gerdd. Wedi dweud hyn, roedd ei llais yn well na’i sgiliau actio. Roedd ei pherfformiad yn orddramatig, afrealistig ac yn brin o argyhoeddiad. Roedd hi’n amlwg nid actores yw hi; nid oedd ei symudiadau’n naturiol ac roeddynt yn portreadu rhywun sy’n dysgu sut i actio yn hytrach nac actores brofiadol.
Yn wahanol, portreadodd Andy Moss ei gymeriad ef, Sam, lawer yn well a mwynheais ei berfformiad gan fod hwn yn un mwy credadwy. Yn ogystal, edrychodd Andy’n fwy ymlaciedig ar y llwyfan o gymharu â Sarah a dueddodd, ar brydiau, i edrych braidd yn lletchwith. Serch hyn, nid oedd sgiliau canu Andy o safon ddigonol gan nad oedd ei lais yn gallu cystadlu â lleisiau aelodau eraill o’r cast.
Y brif broblem gyda’r sioe mewn gwirionedd oedd nid y stori ei hun, ond y ffordd y perfformiwyd y stori. Credaf fod y plot yn dda iawn ac roeddwn yn hoff o lif y stori a’r caneuon; roedd cydbwysedd da rhwng y caneuon a’r actio ac nid oeddwn yn teimlo bod gormod o ganeuon yn y sioe.
Mae’n ddrwg gennyf ddweud ond ar yr adeg hon, nid oedd safon gyffredinol y perfformiad yn cwrdd â’r safon ddisgwyliedig ar gyfer sioeau cerdd. O ran cynhyrchiad, dyma’r gwannaf rwyf wedi gweld ers amser ac yn fy marn i, nid cynhyrchiad gorffenedig a gafwyd ond un a ymddangosodd ei fod dal yng nghanol y cyfnod ymarfer.
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.